Piia Vreintaal
Piia Vreintaal (sünninimi Pauline Wreintaal, 18. jaanuar (vkj 6. jaanuar) 1895 Koluvere, Läänemaa – 2. oktoober 1960 Tallinn) oli eesti arst. Lõpetas Tartu Ülikooli arstiteaduskonna 1923. aastal, täiendas end Saksamaal, Prantsusmaal, Hollandis, Rootsis ja Venemaal. Töötas arstina Võrus, Pärnus, Tallinnas. Avaldanud trükis erialaseid töid. Naiskodukaitse liikmena sai ta 1939. aastal 3. klassi Kaitseliidu Valgeristi. Maetud Kullamaa kalmistule.